ຄວາມຮຸນແຮງ ໄດ້ສັ່ນສະເທືອນ ນະຄອນຫລວງກາບູລ ນຶ່ງມື້ ກ່ອນການເລືອກຕັ້ງ ໃນອັຟການິສຖານ
ຂ່າວສຳຄັນອື່ນໆ: ເກົາຫລີເໜືອ ຈະສົ່ງຜູ້ແທນ ໄປຮ່ວມ ພິທີສົ່ງສະການ ທ່ານກິມ ແດ ຈຸງ; ຜູ້ຊາຍຄົນອະເມຣິກັນ ພວມເດີນທາງ ກັບຄືນປະເທດ ລຸນຫລັງຖືກປ່ອຍ
ກຳລັງຮັກສາຄວາມສະງົບ ຂອງອັຟການິສຖານ ໄດ້ສະແດງ ການມີໜ້າຂອງຕົນໃຫ້ເຫັນ ຢູ່ໃນນະຄອນຫລວງກາບູລ ຫລັງຈາກມືປືນຈຸນຶ່ງ ທີ່ນຸ່ງເສື້ອບັນຈຸຣະເບີດ ສະລະຊີບໄດ້ບຸກເຂົ້າໄປ ໃນທະນາຄານແຫ່ງ ນຶ່ງ ໃນນະຄອນຫຼວງນື່ງມື້ ກ່ອນການເລືອກ ຕັ້ງແຫ່ງຊາດ ເຈົ້າໜ້າທີ່ເວົ້າວ່າພວກມືປືນ ໄດ້ບຸກເຂົ້າໄປໃນທະນາຄານ ທີ່ຕັ້ງຢູ່ປະມານ 1 ຫລັກກິໂລແມັດຫ່າງຈາກທຳນຽບ ປະທາ ນາທິບໍດີ ໃນຕອນເຊົ້າ ຂອງວັນພຸດມື້ນີ້ ຫົວ ໜ້າໜ່ວຍຕໍ່ຕ້ານອາຊຍາກັມ ຂອງກະຊວງພາຍ ໃນ ອັຟການິສຖານ ກ່າວວ່າກຳລັງຂອງທ່ານ ໄດ້ສັງຫານມືປືນ 3 ຄົນ ແລະຢຶດໄດ້ອາວຸດ ປະມານ 30 ກະບອກ ມີຕຳຣວດ 3 ຄົນ ໄດ້ຮັບບາດເຈັບ ຄວາມຮຸນແຮງ ມີຂຶ້ນໃນວັນພັກ ເນື່ອງໃນໂອກາດວັນຊາດອັຟການິສຖານ ແລະຂະນະທີ່ ເຈົ້າໜ້າທີ່ເລືອກຕັ້ງ ກຳລັງທຳການກະກຽມຂັ້ນສຸດທ້າຍ ສຳລັບການເລືອກຕັ້ງ ປະທານາທິບໍດີແລະການເລືອກຕັ້ງຣະດັບແຂວງ ໃນວັນພະຫັດມື້ອື່ນ ເຈົ້າໜ້າທີ່ທະຫານອັຟການິສຖານ ແລະນາໆຊາດ ມີຄວາມວິຕົກກັງວັນເພີ້ມຂຶ້ນ ກ່ຽວກັບຜົນກະທົບຈາກການໂຈມຕີ ຂອງພວກກະບົດ ທີ່ອາດມີຂຶ້ນ ຕໍ່ພວກທີ່ຈະໄປປ່ອນບັດ ເກົາຫລີເໜືອ ມີແຜນ ການທີ່ຈະສົ່ງຜູ້ແທນ ຄະນະນຶ່ງໄປຮ່ວມພິທີ ສົ່ງສະການໃຫ້ແກ່ມື້ລາງ ອະດີດປະທານາທິບໍ ດີເກົາຫຼີໃຕ້ ທ່ານ KIMDAE JUNG ທີ່ເຖິງ ແກ່ມໍຣະນະກັມ ໃນວັນອັງຄານ ວານນີ້ ຮວມ ອາຍຸໄດ້ 85 ປີ ອະດີດ ຜູ້ຊ່ອຍຄົນນຶ່ງ ຂອງ ທ່ານ KIM ກ່າວຕໍ່ພວກນັກຂ່າວ ໃນມື້ນີ້ວ່າຜູ້ນຳຂອງ ເກົາຫລີເໜືອ ທ່ານ KIM JONG IL ໄດ້ສົ່ງສານ ສະແດງຄວາມເສົ້າສະລົດໃຈໄປຍັງ ຄອບຄົວ ຂອງທ່ານ KIM ແລະໄດ້ຈັດແຈງ ໃຫ້ມີການສົ່ງ ຄະນະຜູ້ຕາງໜ້າພິເສດໄປຮ່ວມພິທີ ສົ່ງສະການຂອງທ່ານ ທ່ານ KIM ໄດ້ເຖິງແກ່ມໍ ຣະນະກັມທີ່ໂຮງພະຍາບານກຸງໂຊລ ບ່ອນທີ່ທ່ານ ໄດ້ເຂົ້າຮັບການປິ່ນປົວ ຍ້ອນເປັນປອດບວມໃນເດືອນແລ້ວນີ້ ພວກຜູ້ນຳເກົາຫລີໃຕ້ ທັງໃນປັດຈຸບັນ ແລະອະດີດຜ່ານມາໄດ້ໄປຢ້ຽມສົບຂອງທ່ານ ທີ່ໂຮງພະຍາບານ ຮວມທັງທ່ານ BAN KI MOON ເລຂາທິການໃຫຍ່ຂອງອົງການສະຫະປະຊາຊາດ ທີ່ເຄີຍຮັບໜ້າທີ່ ເປັນຮອງຣັຖມຸນຕຣີ ການຕ່າງປະເທດໃນຣັຖບານຂອງທ່ານ KIM ນັ້ນ ຜູ້ຊາຍຄົນອະເມຣິກັນ ທີ່ຖືກຈຳຄຸກຢູ່ມຽນມາຍ້ອນລອຍນ້ຳໄປຫາເຮືອນ ທ່ານນາງ ອອງຊານ ຊູຈີ ຜູ້ນຳປະຊາທິປະໄຕ ມຽນມາທີ່ຕັ້ງຢູ່ແຄມບຶງໂດບບໍ່ ໄດ້ຮັບອະນຸ ຍາດນັ້ນ ກຳລັງອອກເດີນທາງ ກັບຄືນມາຍັງສະຫະຣັດ ນຳຖ້ຽວບິນຈາກປະເທດໄທ ນາຍ JOHN YETTAW ໄດ້ຖືກຕັດສິນໃນສັບປະ ດາແລ້ວ ໃຫ້ອອກແຮງງານໜັກ ເປັນເວລາ 7 ປີຍ້ອນໄດ້ລອຍນ້ຳໄປເຮືອນທ່ານນາງອອງຊານ ຊູຈີແຕ່ສະມາຊິກສະພາສູງສັງກັດພັກເດໂມແຄຣັທ JIM WEBB ໄດ້ເດີນທາງ ໄປມຽນມາແລະເຈຣະຈາ ໃຫ້ມີການປ່ອຍຜູ້ກ່ຽວ ແລະນຳໂຕຜູ້ກ່ຽວ ອອກມາຈາກມຽນມາ ໃນວັນອາທິດຜ່ານມາ ນາຍ YETTAW ໄດ້ຮັບການກວດສຸຂພາບ ເປັນເວລາ 2 ມື້ ທີ່ບາງກອກກ່ອນຈະຂຶ້ນເຮືອບິນ ກັບຄືນມາຍັງ ສະຫະຣັດ ສື່ມວນຊົນ ຂອງທາງການມຽນມາລາຍງານວ່າ ການຢ້ຽມຢາມ ຂອງທ່ານ WEBB ຖືວ່າເປັນຄວາມສຳເຣັດ ສຳລັບທັງສອງຝ່າຍທີ່ອາດສາມາດ ພາໃຫ້ມີ ການປັບປຸງ ຄວາມສັມພັນທີ່ເຄັ່ງຕຶງ ລະຫວ່າງປະເທດທັງສອງໃຫ້ດີຂື້ນໄດ້ ບົດວິຈານ ຂອງໜັງສືພິມ NEW LIGHT OF MYANMARກ່າວໃນວັນອັງຄານ ວານນີ້ວ່າ ການຢ້ຽມຢາມ ຂອງທ່ານ WEBB ແມ່ນບາດກ້າວ ອັນທຳອິດໃນການກ້າວເດີນ ໄປຫາເປົ້າໝາຍ ຕາມເສັ້ນທາງ ທີ່ຍາວ 1 ພັນໄມລ໌ ຣັຖມຸນຕຣີກະຊວງປ້ອງ ກັນປະເທດ ຂອງໃຕ້ຫວັນ ແລະເລຂາທິການຄະນະຣັຖບານ ໄດ້ລາອອກ ເພື່ອຮັບເອົາ ຄວາມຮັບຜິດຊອບ ໃນການຮັບມືແບບຊັກຊ້າຂອງຣັຖບານ ກັບຜົນກະທົບ ຈາກລົມໄຕ້ຝຸ່ນ ມໍຣະກົດ ເຈົ້າໜ້າທີ່ແລະສື່ມວນຊົນ ຂອງໃຕ້ ຫວັນ ລາຍງານວ່າ ຣັຖມຸນຕຣີ ປ້ອງກັນປະເທດ ທ່ານ CHEN CHAOMIN ແລະເລຂາທິການ ຄະນະຣັຖບານ ທ່ານ HSUEH HSIANG CHUAN ໄດ້ຍື່ນໜັງສື ລາອອກໃນວັນພຸດມື້ນີ້ ປະທານາທິບໍດີໃຕ້ຫວັນ ທ່ານ MA YING JEOU ໄດ້ສັ່ງໃຫ້ທຳການສືບສວນ ເບິ່ງການດຳເນີນ ຄວາມພະຍາຍາມ ບັນເທົາທຸກ ຂອງຣັຖບານທີ່ບໍ່ໄດ້ເປັນໄປ ຕາມທີ່ຄວນ ຈະເປັນລຸນຫລັງ ທີ່ໄດ້ເກີດລົມພາຍຸ ມໍຣະກົດ ທ່ານMA ກ່າວຕໍ່ ພວກນັກຂ່າວ ໃນມື້ວານນີ້ວ່າ ການສືບສວນ ຈະແຈ້ງໃຫ້ຊາບເຖິງຄວາມຜິດພາດຕ່າງໆ ແລະລົງໂທດ ເຈົ້າໜ້າທີ່ໆຮັບຜິດຊອບ ຮອງຣັຖມຸນຕຣີ ການຕ່າງປະເທດ ໃຕ້ຫວັນທ່ານ ANDREW HSIA ກໍໄດ້ລາອອກໃນມື້ວານນີ້ສືບເນື່ອງມາຈາກ ພັຍພິບັດທັມມະຊາດດັ່ງກ່າວ ປະທານາທິບໍດີ MAກ່າວວ່າທ່ານຄົງຈະຮັບເອົາ ການລາອອກຂອງທ່່ານ HSIAທີ່ໄດ້ສັ່ງໃຫ້ພວກນັກການທູດໃຕ້ຫວັນ ບໍ່ໃຫ້ຮັບເອົາການຊ່ອຍເຫລືອຂອງຕ່າງປະເທດ ເກົາຫຼີໃຕ້ໄດ້ເລື່ອນ ເວລາ ໃນການຍິງຈະຣວດຄັ້ງທຳອິດຂອງຕົນ ປະມານ 7 ນາທີ ກ່ອນທີ່ຈະຣວດ ຈະທະຍານ ຂຶ້ນສູ່ທ້ອງຟ້າ ຈະຣວດຊຶ່ງບັນທຸກດາວທຽມ ສັງເກດການ ມີກຳນົດ ທີ່ຈະຖືກສົ່ງ ຂຶ້ນສູ່ຫ້ວງ ອະວະກາດໃນຕອນເຊົ້າຂອງວັນພຸດມື້ນີ້ ຈາກ ສູນກາງສົ່ງ ທີ່ຕັ້ງຢູ່ທາງທິດໃຕ້ ຂອງກຸງໂຊລ ເຈົ້າໜ້າທີ່ເວົ້າວ່າ ຈະບໍ່ມີ ການຍິງຈະຣວດ ໃນເວລານີ້ ໂດຍບໍ່ໄດ້ໃຫ້ເຫດຜົນໃດໆ ກ່ຽວກັບການ ເລື່ອນເວລາອອກໄປ ການຍິງຈະຣວດ ຂອງເກົາຫລີໃຕ້ໄດ້ຖືກເລື່ອນເວລາ ມາຫລາຍໆເທື່ອແລ້ວ ຍ້ອນເຫດຜົນ ທາງດ້ານເທັກນິກ ຈະຣວດເກົາຫລີໃຕ້ ຊຶ່ງມີຊື່ວ່າ NARO ນຶ່ງ ແມ່ນຜລິດຂື້ນ ໂດຍໄດ້ຮັບການຮ່ວມມືຈາກຣັດເຊັຽ ກ່ອນໜ້ານີ້ ເກົາຫລີໃຕ້ ຕ້ອງໄດ້ສົ່ງດາວທຽມ ຈາກຖານສົ່ງຢູ່ໃນຕ່າງປະເທດ ແລະສົ່ງໂດຍ ຈະຣວດທີ່ ຕ່າງປະເທດຜລິດ ໃນສັບປະດາແລ້ວເກົາຫລີເໜືອເຕືອນວ່າ ຕົນຈະຕິດຕາມເບິ່ງ ປະຕິກິຣິຍາ ຂອງນາໆຊາດ ຢ່າງໃກ້ຊິດກ່ຽວກັບການຍິງ ຈະຣວດຂອງເກົາຫລີໃຕ້ ຫລັງຈາກການຍິງຈະຣວດຂອງຕົນໃນເດືອນເມສາຜ່ານມາ ໄດ້ເຮັດໃຫ້ ນາໆຊາດລົງໂທດພຽງຢາງ ຕຳຣວດອີຣັກ ກ່າວວ່າ ເຫດຣະເບີດ ຂນາດແຮງ ຫລາຍໆຄັ້ງ ໃກ້ເປົ້າໝາຍທີ່ສຳ ຄັນໆ ໃນນະຄອນຫລວງ ແບັກແດັດ ເຮັດໃຫ້ ມີ ຜູ້ເສັຽຊີວິດຢ່າງນ້ອຍ 60 ຄົນແລະໄດ້ຮັບບາດ ເຈັບ ອີກຫລາຍກວ່າ 310 ຄົນ ການໂຈມຕີໃນ ວັນພຸດມື້ນີ້ເປັນການໂຈມຕີ ທີ່ນອງເລືອດທີ່ສຸດ ໃນນະຄອນຫລວງຂອງອີຣັກ ນັບຕັ້ງແຕ່ໄດ້ມີການຖອນທະຫານ ອະເມຣິກັນອອກໄປ ຈາກ ເຂດເທສບານຕ່າງໆ ໃນວັນທີ 30 ມິຖຸນາຜ່ານ ມາ ການໂຈມຕີບັ້ນນື່ງ ແມ່ນມີຂຶ້ນທີ່ຄຸ້ມໆນຶ່ງ ໃກ້ໆເຂດ GREEN ZONEທີ່ມີການຍາມຮັກສາ ຄວາມປອດພັຍ ຢ່າງເຄັ່ງຄັດ ຊຶ່ງເຮັດໃຫ້ ຄຸ້ມດັ່ງກ່າວເຕັມໄປດ້ວຍ ຊາກຫັກພັງ ແລະແກ້ວແຕກ ຢາຍຊະຊາຍ ຣະເບີດໄດ້ແຕກຂຶ້ນ ໃກ້ກະຊວງການຕ່າງປະເທດ ຂອງອີຣັກ ແລະເຮັດໃຫ້ ປະຕູປ່ອງຢ້ຽມ ຕຶກສະພາແຫ່ງຊາດ ອີຣັກແຕກ ເຈົ້າໜ້າທີ່ກ່າວວ່າ ນອກນັ້ນແລ້ວ ຍັງມີລູກປືນຄົກ ຫລາຍໆລູກ ຕົກໃສ່ເຂດ GREENZONE ຊຶ່ງເປັນທີ່ຕັ້ງ ຂອງສະຖານທູດ ຫລາຍໆປະເທດ ແລະໂຮງການ ຣັຖບານຈຳນວນນຶ່ງ ຕຳຣວດກ່າວວ່າ ມີການຍິງປືນຄົກ ອີກລູກນຶ່ງ ໂຈມຕີຕຶກ ຜູ້ປົກຄອງເຂດນະຄອນຫລວງແບັກແດັດ ຂະນະທີ່ຣະເບີດຣົດ ໄດ້ແຕກຂຶ້ນ ໃກ້ໆກະຊວງການເງິນທີ່ຕັ້ງຢູ່ທາງກ້ຳເໜືອ ຂອງນະຄອນຫລວງແບັກແດັດ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ